laion/Wikipedia-Exotic huggingface dataset:
NATO Kirdekorpus

NATO Kirdekorpus (inglise keeles Multinational Corps Northeast, MNC NE) on NATO vägede korpus, mille peakorter asub Szczecinis, Poolas. See loodi 18. septembril 1999 ja on osa NATO ühendvägede operatiivväejuhatusest Brunssumis. Eesti diviis moodustab osa NATO Kirdekorpusest. Rahvusvaheline diviis (Põhja) Korpus loodi pärast Poola liitumist NATO-ga ja selle peakorteriks määrati endine Schleswig-Holsteini ja Jüüti liitlasvägede staap. Kolm peamist asutajariiki on Taani, Saksamaa ja Poola. Aastate jooksul on liitunud mitu riiki, sealhulgas Eesti, Ameerika Ühendriigid, Kanada ja paljud teised NATO liikmesriigid. Tänu oma asukohale (ainus NATO peakorter endisest raudsest eesriidest idapool) on NATO Kirdekorpusel oluline roll uute liikmesriikide integreerimisel. Peakorteris teenivad ohvitserid ja allohvitserid Eestist, Tšehhist, Lätist, Leedust ja Slovakkiast. Alates 2004. aastast lehvivad seal Eesti, Läti ja Leedu lipud, hiljem on liitunud Slovakkia, Tšehhi, USA, Rumeenia, Sloveenia, Horvaatia, Ungari, Rootsi, Türgi, Suurbritannia, Prantsusmaa, Holland, Kanada, Island, Belgia, Norra ja Kreeka. 2005. aastal saavutati täielik operatiivvõimekus, 2015. aastal tõsteti valmisoleku taset. 2016. aastal saavutati võimekus juhtida väga kõrge valmisolekuga kiirreageerimisjõude. Kirdekorpus staap Eesti diviis Põhjadiviis Kirdediviis NATO Kirdekorpus osaleb NATO kollektiivkaitses, kriisiohjes ja humanitaaroperatsioonides. 2015. aastal tõsteti staabi valmisolekut ja võimekust vastata uutele ohtudele. Praegune korpuse ülem on kindralleitnant Jürgen-Joachim von Sandrart (Saksamaa). NATO Kirdekorpus osales ISAF-i operatsioonides aastatel 2007, 2010 ja 2014-2015. Eesti diviis Eesti kaitsevägi NATO NATO (-). "MULTINATIONAL CORPS NORTHEAST". Vaadatud 2. juulil 2024. {{netiviide}}: kontrolli kuupäeva väärtust: |kuupäev= (juhend)
Ilmar Kask

Ilmar Kask (sündinud 17. juulil 1936 Tartus) on eesti loodusajakrjanik, geograaf ja orienteeruja. Ta lõpetas aastal 1955 Tartu 1. Keskkooli ja aastal 1960 geograafina Tartu Riikliku Ülikooli. Ta on olnud väga kauaaegne ajakirja Eesti Loodus toimetaja. Biograafia ESBL-is Kask, Ilmar; Kivistik, Arne 1963. Orienteeruja ABC. Tartu: Tartu Riiklik Ülikool. Kivistik, Arne; Kask, Ilmar Kask 1969. Kaardi ja kompassiga. Tallinn: Eesti Raamat. Kask, Ilmar; Uusi, Hillar 1984. Piusa. Tallinn: Eesti Raamat.
Candolleomyces

Candolleomyces on šampinjonilaadsete seltsi kuuluv perekond seeni. Candolleomyces candolleanus – valge psatürell Candolleomyces andmebaasis eElurikkus
Valge psatürell

Valge psatürell (Candolleomyces candolleanus) on šampinjonilaadsete seltsi kuuluv liik seeni. Seene varasem ladinakeelne nimi oli Psathyrella candolleana ja see kuulus psatürelli perekonda. Valge psatürell andmebaasis eElurikkus
Objekt (Peirce)

Objekt on üks mõistetest Charles Peirce'i semiootikas. Objekt on üks kolmest märgiprotsessi liikmest (teised on esitis ja tõlgend). märk
Esitis

Esitis on üks mõistetest Charles Peirce'i semiootikas. Esitis on üks kolmest märgiprotsessi liikmest (teised on tõlgend ja objekt). märk
Kirovgrad

Kirovgrad on linn Venemaal Sverdlovski oblasti lõunaosas, Kirovgradi linnaringkonna keskus. Linn asub Neiva jõe lähte juures umbes 100 km Jekaterinburgist loodes. Linna kohal olnud Kalata küla tekkis 17. sajandil, kuid kindlad andmed on 1808. aastast, mida loetakse ka linna asutamisaastaks. Linnaõigused sai Kalata 1932. aastal. 1935. aastal sai bolševist Sergei Kirovi järgi nimeks Kirovgrad, kuigi Kirov linnas kunagi ei elanud. Linn on värvilise metallurgia keskus. 2023. aasta alguse seisuga oli linnas arvestuslikult 18 497 elanikku. Q126719912 "Arhiivikoopia". Originaali arhiivikoopia seisuga 9. aprill 2024. Vaadatud 3. juulil 2024.{{netiviide}}: CS1 hooldus: arhiivikoopia kasutusel pealkirjana (link)
Anu Väliaho

Anu Väliaho (sündinud 18. aprillil 1952) on Eesti misjonär.
Koerkorter

"Koerkorter" on 2022. aasta augustis esilinastunud Eesti animafilm. See põhineb Andres Ehini luuletuse "Olla koerkorter" ainetel. Saatuse keerdkäigud on pagendanud elu hammasrataste vahele jäänud balletisolist Sergei elama linnalähedasse kolhoosi. Siin peab ta oma igapäevast võitlust kolhoositöö rutiini, koduloomade ja alkoholiga. Ta vahetab oma kunsti viinerite vastu, et toita ablast koerkorterit. Filmi teostuse toetajad olid Eesti Kultuurkapital ja Eesti Filmi Instituut. Auhind, EFTA - Eesti filmi- ja teleauhind 2023; Parim animafilm Nominatsioon, EFTA - Eesti filmi- ja teleauhind 2023; Operaatori kategoorias Preemia, Eesti Kultuurkapitali Audiovisuaalse kunsti sihtkapitali preemia 2022; Aasta animafilm: Priit Tender Auhind, Trickfilm - Stuttgart Festival of Animated Film (Saksamaa) 2023; Grand Prix Osalemine, PÖFF Shorts (Tallinn, Tartu) 2022; Rahvuslik võistlusprogramm 4 Osalemine, OSCAR - The Award of the Academy of Motion Picture Arts and Sciences (Ameerika Ühendriigid) 2023; Parima lühianimatsiooni eelvalikus Auhind, London International Animation Festival 2022; Priit Tender - Best Film of the Festival Award Nominatsioon, Animateka International Animated Film Festival (Sloveenia) 2022; Best Short Film Nominatsioon, Zagreb World Festival of Animated Films (Horvaatia) 2023; Grand Competition Short Film Auhind, Tampere Film Festival (Soome) 2023; Best Animation Auhind, Reggio International Short Film Festival (Itaalia) 2023; International Jury Award Auhind, Short Film Competition of the festival Tous Courts (Prantsusmaa) 2023; Jury Prize Auhind, Cyber Sousa Xiamen International Animation Festival China 2023; Silver Prize Auhind, Lisbon Animation Festival Portugal 2023; Grand Prix Nominatsioon, Odense International Film Festival (Taani) 2023; Grand Prix Nominatsioon, Annecy International Animated Film Festival (Prantsusmaa) 2023; Best Short Esilinastused. Eesti filmi andmebaas. Festivalid ja auhinnad. Eesti filmi andmebaas. Koerkorter. nukufilm.ee. Koerkorter. Awards. IMDb. "Koerkorter". Videoklipp. Kaspar Viilup. Koerkorteri puhul inspireerisid mind Kesk-Eesti mahajäetud kolhoosihooned. kultuur.err.ee, 29. august 2022.
Eesti – Saudi Araabia suhted

Eesti – Saudi Araabia suhted on kahepoolsed suhted Eesti ja Saudi Araabia vahel. Saudi Araabia tunnustas Eestit 16. septembril 1991. Kahe riigi vahelised diplomaatilised suhted sõlmiti alles 21. märtsil 2003. Tegutseb Eesti suursaadik Saudi Araabias, kes resideerib Abu Dhabis. Tegutseb ka Saudi Araabia suursaadik Eestis, kes resideerib Helsingis. Välisministeerium
Poistesegakoor

Poistesegakoor on neljahäälne koor, kus poiste sopranile ja aldile lisanduvad (enamasti veel kooliealiste) häälemurde läbinud noormeeste tenor ja bass.
Hvidovre IF

Hvidovre Idrætsforening (taanikeelne nimi) on Taanis Hvidovre linnas tegutsev jalgpalliklubi. Klubi mängib Taani teises liigas, 1. division. Klubi asutati 15. oktoober 1925. Kokku on klubi Taani kõrgeimas jalgpalliliigas mänginud 20 hooaega. 9. novembril 1966 mängis klubi oma esimest Euroopa turniirimängu. Klubi läks Inter-Cities Fairs Cup’il vastamisi Eintracht Frankfurtiga, mis lõppes 5:1 kaotusega Hvidovre IF-le. "HIFstorik - Tanken til H.I.F. opstår". hifstorik.dk. Vaadatud 3. juulil 2024. "www.haslund.info - Dansk klubfodbold - Hvidovre". www.haslund.info. Vaadatud 3. juulil 2024. "Eintracht Frankfurt - Archiv". www.eintracht-archiv.de. Vaadatud 3. juulil 2024. Klubi koduleht
Kooker

Kooker on kohvikukett Tallinnas. Kookeri asutajad on Tiina Sokolova ja Edith Mihkelson, kes said minipannkookide Eesti turule toomiseks inspiratsiooni poffertjes’est ehk Hollandi minipannkookidest. Kohvikukett alustas tegevust nime all Minipannkoogid ja esimene kohvik avati 2018. aastal ajaloolise Tallinna Raekoja hoone lääneküljel. 2020. aastal nimetati kohvikukett ümber Kookeriks ning avati Kadaka Kooker, 2021. aastal avati kohvik Kadriorus Miiamilla Lastemuuseumis ning 2022. aastal Balti Jaama Turu toidutänaval. Ajutise asukohana on Kookeri toiduauto minipannkooke pakkunud Tallinna loomaaias, jõuluturgudel Iglupargis, vanalinnas ja Rotermannis ning erinevates uisuparkides: Lasnamäe, Jeti Jäähallis, Mustamäe ja Nõmme. Kookeri kohvikud ja kaubamärk kuuluvad osaühingule Mest, mis on Eesti Kaubandus-Tööstuskoja liige. Gaselli TOP 2023 ja 2024 (Ajaleht Äripäev) White Guide Recommended 2023 Parim pererestoran 2021, (Wolt) Parim pererestoran 2022 (Wolt) Parim pererestoran 2023 (Wolt) Varajane lind auhind 2021(Bolt) Varajane lind 2022 (Bolt) Bolt Kohalike lemmik auhind 2020 "Eduka ettevõtte saladus on julge pealehakkamine ja lõbus tuju". Ärileht. 25. jaanuar 2023. Vaadatud 1. juunil 2024. "Edulugu: metsikult menukas minipannkoogikohvik, kus ei ole ühtegi klienti - on ainult oodatud külalised". Oma Maitse. 30. oktoober 2021. Vaadatud 1. juunil 2024. "Kooker vanalinn - Raekoja plats". Koduleht. Vaadatud 1. juunil 2024. "Pannkoogikohvik Kooker Mustamäel". Puhka Eestis. Vaadatud 1. juulil 2024. "Nõmme uisupark". Vaadatud 1. juulil 2024. "Uus liige: Kooker pakub kõhurõõmu". Eesti Kaubandus-Tööstuskoda Teataja. 1. veebruar 2021. Vaadatud 1. juunil 2024. "Pannkoogimeistrid uuendavad kasvuretsepti: tuleb Eestist väljas ise äri püsti panna". Äripäev. 31. mai 2024. Vaadatud 2. juunil 2024. "WHITE GUIDE 2023 SUUR GALERII". Flavours of Estonia. 22. november 2022. Vaadatud 1. juunil 2024. "Wolt Restoranide Auhinnad võitjad aastal 2022". www.wolt.com (inglise). 5. jaanuar 2023. Vaadatud 1. juunil 2024. "Pererestoran". www.woltawards.com. Vaadatud 1. juunil 2024. "2021 Bolt Foodi restoauhindade võitjad". Bolt blog. 16. veebruar 2022. Vaadatud 1. juunil 2024. "2022. aasta parimad restoranid on selgunud!". Bolt blog. 11. mai 2023. Vaadatud 1. juunil 2024. "2020 Bolt Foodi restoauhindade võitjad". Bolt blog. 29. aprill 2021. Vaadatud 1. juunil 2024. Koduleht "Ettevõtjad küpsetasid pannkookidega miljoni" Äripäev, 17. september 2023
AGF Fodbold

AGF Fodbold (taanikeelse täisnimega Aarhus Gymnastikforening af 1880, lühemalt Aarhus GF; ka AGF) on Taanis Aarhus linnas tegutsev jalgpalliklubi. Klubi asutati 26. september 1880. Jalgpallis on klubi tulnud Taani meistriks viiel korral: 1955, 1956, 1957, 1960, 1986. Samuti on klubi üheksal korral võitnud Taani karika jalgpallis: 1955, 1957, 1960, 1961, 1965, 1987, 1988, 1992, 1996. 2022. aasta detsembris avaldati projekt AGF uue staadioni ehitamiseks. Staadion valmib aastal 2026. Aastatel 2025–2026 mängib klubi ajutisel staadionil. 2022. aastast on klubi peatreener Uwe Rösler. "AGF's historie". agf.dk (taani). Vaadatud 4. juulil 2024. "Nyt Stadion - AGF præsenterer sammen med Kongelunden det nye stadion i Aarhus". agf.dk (taani). Vaadatud 4. juulil 2024. "NY CHEFTRÆNER PÅ PLADS I AGF (1)". agf.dk (taani). 3. juuli 2024. Vaadatud 4. juulil 2024. Klub koduleht
Hanoi metroo

Hanoi metroo (vietnami keeles Đường sắt đô thị Hà Nội) on metroo Hanois Vietnamis. Novembris 2021 avati esimene Hanoi metroo liin (2A) ning seega on Hanois riigi esimene metroo. Hanoi metroo kuulub riigiettevõttele Vietnami Raudtee. Hanoi metroo on osaliselt maa all ning osaliselt maa peal, 2022. aasta lõpuks pidi valmima Liin 3, kuid selle valmimistähtaega pikendati 2025. aastani ja eelarvet suurendati 1,9 triljoni dongi (u 69 miljoni euro) võrra. Võimud kavatsevad kokku avada 8 liini kogupikusega 318 kilomeetrit ning teenindada päevas 200 000 reisijat. Avamise ajal kasutas Hanoi metrood päevas 12 000 inimest. Vietnami transport Hồ Chí Minhi metroo "Vietnam Tokyo Metro set up to run Hanoi's urban railway". Burroughs, David (9. november 2021). "Hanoi opens Vietnam's first metro line". IRJ. "Hanoi 2nd metro line likely to be delayed by 5 years - VnExpress International". "Vietnam's First Metro, in Hanoi, Hobbled by Lack of Riders". voanews.com. 13. detsember 2021. Vaadatud 4. jaanuaril 2022. hanoimetro.net.vn/en/?noredirect=en_US
Heinrich Ludwig Valentin von Bock

Heinrich Ludwig Valentin von Bock (8. oktoober 1831 – 22. märts 1911) oli Bockide aadlisuguvõsast pärit Liivimaa maaomanik ja kreisisaadik. Ta oli Enge ja Kaubi mõisnik. Heinrich Ludwig Valentin von Bock sündis 8. oktoobril 1831 Laiuse lossis Reinhold Ludwig ja Emilie von Bocki (sünninimega von Rosen). 1858. aasta 30. mail abiellus Heinrich Ludwig Valentin Theophane Rathlefiga. Abielust sündis neli last. 1857. aastal päris ta enda sugulaselt Kaubi mõisa. Kohalikud talupojad tundsid teda helgekäelise mõisnikuna. 1861. aastal sai Bockist kihelkonnakohtunik. Heinrich Ludwig Valentin von Bock suri 20. märtsil 1911. Ta on maetud Halliste surnuaeda. "Kreisisaadik, Kaubi mõisnik Valentin von Bock, rindportree". Vaadatud 04.07.2024. Lk 582 (Transehe-Roseneck, 1929) "Ajalooline traditsioon Halliste kihelkonnast - kogunud Alma Piiskop 1925. aasta suvel". Vaadatud 04.07.2024. "Tallorahva Kulutaja, 1 aprill 1861". Vaadatud 04.07.2024. Stryk, Leonhard von. Beiträge zur Geschichte der Rittergüter Livlands. Tartu. Kd. 1. 1877. Transéhe-Roseneck, Astaf von. Genealogisches Handbuch der livländischen Ritterschaft. Görlitz. Kd. 1. 1929.
Valdo Reimann

Valdo Reimann (sündinud 14. jaanuaril 1959 Tartus) on eesti luterlik vaimulik, aastatel 2015–2024 Tapa Jakobi koguduse õpetaja. Ta lõpetas 1977 Tartu 3. Keskkooli ja 2001 EELK Usuteaduste Instituudi. Reimann konfirmeeriti aastal 1977 EELK Tartu Peetri koguduses ja ordineeriti diakoniks aastal 1992, õpetaja õigused anti talle aastal 2001. Esimesed 10 aastat (1977–1987) töötas Reimann lukksepana. Järgmise kümne aasta jooksul (1982–1992) oli ta EELK Tartu Peetri koguduse vöörmünder. Enam kui 30 aasta jooksul on ta vaimulikuna teeninud järgmiseid kogudusi: Rõuge kogudus 1992–2003, Jõgeva kogudus 2003–2015. Aastast 2015 on ta olnud Tapa Jakobi koguduse õpetaja ning alates 2020. aastast Järva-Madise koguduse hooldajaõpetaja. 2. juulil 2024 otsustas EELK Konsistoorium, et Valdo Reimann arvatakse emerituuri alates 1. novembrist 2024. Reimann on olnud EELK Kirikukogu liige aastatel 1993–1997, 2001–2003 ja 2018–2021. EELK aukiri 2016 EELK Teeneteristi III järk 2022.
Janusz Krugły

Janusz Zbigniew Krugły (4. juuli 1942 – 4. märts 2024) oli Poola sõjaväelane (brigaadikindral). Alates 2010. aastast oli ta Kaitseliidu Lääne maleva toetajaliige.
João Gomes

João Victor Gomes da Silva (sündinud 12. veebruaril 2001 Rio de Janeiros) on Brasiilia jalgpallur, kes mängib keskpoolkaitsjana Inglismaa Premier League'i klubis Wolverhampton Wanderers ja Brasiilia jalgpallikoondises. Ta alustas klubikarjääri kodulinnaklubis Flamengo, mille noortesüsteemiga liitus ta 2009. aastal. Klubi põhimeeskonnas debüteeris ta Brasiilia kõrgliigas 1. novembril 2020 mängus São Paulo vastu. Samal hooajal tuli ta Flamengoga ka Brasiilia meistriks. 2022. aastal võitis ta Flamengoga Lõuna-Ameerika klubide meistrisarja Copa Libertadorese. 2022. aastal valiti Gomes Brasiilia kõrgliiga hooaja sümboolsesse koosseisu. 2023. aastat jaanuaris sõlmis ta lepingu Wolverhampton Wanderersiga. Inglismaa kõrgliigas debüteeris Gomes sama aasta 11. veebruaril mängus Southamptoni vastu ja lõi selles mängus ka Wolverhamptoni 2:1 võiduvärava (Gomes sekkus mängu 70. minutil Matheus Nunese asemele). 17. veebruaril 2024 lõi ta kaks väravat Inglismaa kõrgliiga mängus Tottenham Hotspuri vastu. Brasiilia jalgpallikoondises tegi Gomes debüüdi 23. märtsil 2024 sõprusmängus Inglismaa vastu. Flamengo Copa Libertadores: 2022 Campeonato Brasileiro Série A: 2020 Copa do Brasil: 2022 Supercopa do Brasil: 2021 Campeonato Carioca: 2021 "Flamengo vende João Gomes para o Wolverhampton". ge.globo (Brasiilia portugali). 26. jaanuar 2023. Vaadatud 27. jaanuaril 2023. "Joao Gomes to Wolves transfer latest after Flamengo star makes stance clear". Birmingham Mail (inglise). 27. jaanuar 2023. Vaadatud 27. jaanuaril 2023. Poole, Harry (11. veebruar 2023). "Southampton 1–2 Wolverhampton Wanderers: Defeat increases pressure on Nathan Jones". BBC Sport (Briti inglise). Vaadatud 11. veebruaril 2023. Emons, Michael (17. veebruar 2024). "Tottenham 1–2 Wolves: Joao Gomes scores twice as Spurs slip out of top four". BBC Sport (Briti inglise). Profiil Wolverhampton Wanderers F.C. kodulehel
Jim Steinman

James Richard Steinman (1. november 1947 Hewlett, New Yorgi osariik – 19. aprill 2021 Danbury, Connecticut) oli USA helilooja ja muusikaprodutsent. Steinman oli tuntud ooperlike seadete poolest. Suurima tuntuse saavutas ta laulja Meat Loafiga, kellega koos loodi albumid "Bat Out of Hell" (1977; üks ajaloo suurima läbimüügiga albumeid) ja "Bat Out of Hell II: Back into Hell" (1993). Lisaks produtseeris ta mitu Bonnie Tyleri albumit. Steinmani tuntumad produtseeritud või kirjutatud singlid olid Tyleri "Total Eclipse of the Heart" (1983), Air Supply "Making Love Out of Nothing at All" (1983), Meat Loafi "I'd Do Anything for Love (But I Won't Do That)" (1993), The Sisters of Mercy "This Corrosion" (1987) ja "More" (1990), Celine Dioni "It's All Coming Back to Me Now" (1996) ning Boyzone'i "No Matter What" (1998). Steinmani ainus sooloalbum "Bad for Good" ilmus 1981. aastal. Steinman oli Dioni Grammy auhinnaga pärjatud 1996. aasta stuudioalbumi "Falling into You" üks produtsente. Roman Polański filmi "Kartmatud vampiiritapjad" põhjal lõi Steinman 1997. aastal muusikali "Vampiiride tants" ("Tanz der Vampire"; Eestis etendati 2000. aastal Tallinna Linnahallis). "Bat Out of Helli" albumitriloogia põhjal valmis 2017. aastal muusikal, mille kõik laulud kirjutas Steinman. Lisaks töötas ta ka Andrew Lloyd Webberi muusikali "Whistle Down the Wind" (1996) kallal.
Tsilk

Meditsiiniseade nina- ja kurgusprei Tsilk sündis Värska kuurortravikeskuse koostööst Tartu Ülikooli teadlastega, kes otsisid vastust järgmisele küsimusele: kuidas teha inimestele kättesaadavaks aastakümnete jooksul oma tõhusust ülemistele hingamisteedele tõestanud Värska kuurordi kange ravimineraalvesi? Nina- ja kurgusprei uuring ületas kõik meie ootused. Erinevalt mere- või ookeanivee baasil toodetavatest spreidest sisaldab Tsilga lahus algupäraselt kõiki väärtuslikke mineraale ja mikroelemente (B, Fe, Mn, Li, Sr, Ba) optimaalses koguses. Värska kange mineraalvesi ei vaja lahjendamist ega säilitusaineid. Värska nr. 6 puurkaevust 595 meetri sügavuselt voolavale looduslikule mineraalveele puudub inimtekkeline keskkonnamõju – vesi on maapõue sügavustes puutumatuna püsinud aastatuhandeid. Lahuse soolasisaldus on natuke kõrgem keha loomulikust (0,9%-ne NaCl lahus) soolatasemest. Soolane mineraalvesi leevendab ninakinnisust, puhastades samal ajal ninaõõnt liigsest limast ja aitab seda kaitsta nakkuste eest. Leevendust saab kurguärrituse ja kurgukuivuse korral. TSILK ei sisalda tööstuslikke raviaineid ja seetõttu pole sellel kahjulikke kõrvalmõjusid ja seda võib kasutada pikema aja jooksul. Tsilka toodetakse Värska Kuurortravikeskuses. Tootja on OÜ Värska Vara. "Tsilk - Värska Kuurortravikeskus". 10. jaanuar 2023. Vaadatud 5. juulil 2024.
Pulkovo Lennukompanii

Pulkovo Aviation Enterprise (ka Pulkovo Airlines; vene Авиакомпания Пулково) oli Venemaa lennukompanii, mis asutati 1932. Novembris 2006 liideti see Riigi Transpordikompaniiga ning moodustati riiklik lennukompanii Авиакомпания Россия (Rossiya Airlines). Pulkovo kodulennujaam oli Peterburi Pulkovo lennujaam. Ettevõttel oli 49 lennukit (2006). Tegutsemise ajal olid kasutusel järgmised koodid: IATA: FV ICAO: PLK Kutsung: PULKOVO Pulkovo Airlinesi lend 612
Ajdos Sadõkov

Ajdos Sadõkov (kasahhi keeles Айдос Садықов; 6. detsember 1968 – 2. juuli 2024) oli Kasahstani ajakirjanik ja opositsiooniaktivist. Sadõkov oli kriitiline Kasahstani endise presidendi Nursultan Nazarbajevi ja tolle järglase Kasõm-Žomart Tokajevi suhtes, keda on ta nimetanud Venemaa marionetiks. 2014. aastal kolis ta koos perega Kasahstanist Ukrainasse, kus jätkas opositsioonilist tegevust Kasahstani võimude vastu. Koos abikaasa Natalija Sadõkovaga haldas ta Youtube'i kanalit BÄSE. 18. juunil 2024 tulistati Sadõkovit Kiievis ja pärast 13 päevast koomas viibimist ta suri. Sadõkovi abikaasa väitel oli tapjaks palgamõrvar ja ta pidas oma abikaasa surma eest vastutavaks Tokajevit. Не вижив після замаху: помер опозиційний казахський журналіст Айдос Садиков Suspilne, 2. juuli 2024. BÄSE Youtube'is. Замах на казахського опозиціонера у Києві: поліція розшукує нападника Suspilne, 18. juuni 2024. Mõrvakatse Kiievis: Kasahstani opositsioonitegelane sai haavata ERR, 19. juuni 2024.
Antipolis

"Antipolis" on 2023. aasta augustis esilinastunud Eesti animafilm. Iga loll teab, et maailm on lame. Ainult et see ei ole tõsi. Maailm on mull tahkes aines.[viide?] See on lugu õõnsast maailmast. Elu Antipolises on jõudnud kriitilise piirini. Nad avastavad uue maailma teises dimensioonis.[viide?] Kas see on lahendus? Filmi teostuse toetajad olid Eesti Kultuurkapital ja Eesti Filmi Instituut. Nominatsioon, EFTA – Eesti filmi- ja teleauhind 2024; animafilmi kategooria Auhind, Contryside Animafest Cypros (Küpros) 2023; SPECIAL MENTION Auhind, ALTER-NATIVE International Short Film Festival Targu Mures (Rumeenia) 2023; THE PRIZE of THE MINISTRY of CULTURE Auhind, PRIMANIMA World Festival of First Animations Budarös (Ungari) 2023; SPECIAL MENTION for the best story Auhind, Tirana International Film Festival (Albaania) 2023; BESTANIMATION SHORT FILM Auhind, Absurd Film Festival Cinisello Balsamo (Itaalia) 2023; HONORABLE MENTION Osalemine, PÖFF Shorts (Tallinn) 2023 Osalemine, 11 rahvusvahelisel filmifestivalil 2023. aastal Esilinastused. Eesti filmi andmebaas. Antipolis. nukufilm.ee. "Antipolis" Videoklipp. Andra Teede. Inimeste inimene masinate maailmas. Sirp, 11. august 2023. Kaspar Jancise "Antipolis": tsirkust ja leiba. kultuur.err.ee, 17. august 2023. Donald Tomberg. Blue substancia. Teater. Muusika. Kino, oktoober 2023.
Ruuben Lambur

Ruuben Lambur (13. november 1925 Peressaare – 16. mai 2024 Sõmeru) oli Eesti vabadusvõitleja ja viimane metsavend. Ruuben Lamburi metsavennaelu sai alguse juba 1941. aastal. Toona 16-aastane noormehena, kes oli pärit seitsmelapselisest perest, pages koos Vabadussõjas osalenud isaga metsa. Hiljem tegutses metsas 1944. aasta sügisest kuni 1947. aasta teise pooleni. Ruuben Lambur jäi vahele valedokumentide ostmise katsel ja talle mõisteti 25 + 5 aastat, Gulagi vangilaagris viibis ta 18 aastat. Töötas seitsmendas surmalaagris söekaevurina, aga ei murdunud. Lambur oli tuntud oma mälestuste ja tegevuse poolest, sealhulgas mälestuste raamatu "Alutaguse saaga" (2024) avaldamisega. Lamburile oli kingitud kaitseväe teeneterist ja reservohvitseride kogu annetas talle maaväeohvitseri mõõga. Lisaks oli tal Lääne-Virumaa vapimärk. 2005. aastal sai ta Riigivapi V klassi teenetemärgi, 2023. aastal tunnustati teda Põhjakotka märgiga. "Viimase metsavenna lahkumine: Ruuben Lambur (13.11.1925 – 16.05.2024)". Postimees. 4. juuli 2024. Vaadatud 5. juuli 2024. Teenetemärkide andmebaas saidil president.ee.
Parotiidnääre

Parotiidnääre on paljudel loomadel peamine süljenääre. Inimestel paiknevad parotiidnäärmed mõlemal pool suud ja mõlema kõrva ees. Need on suurimad süljenäärmed. Parotiidnäärmed on mähitud ümber alalõualuu ramuse ja need eritavad parotiidnäärme kanali kaudu suhu seroosset sülge, et hõlbustada närimist ja neelamist ning alustada tärklise seedimist. On ka kahte teist tüüpi süljenäärmeid: submandibulaarsed ja keelealused näärmed. Mõnikord asuvad kõrvalparotiidnäärmed peamiste kõrvasüljenäärmete läheduses. "Submandibular Gland: Location, Function and Complications". Ibrahim, Dalia. "Accessory parotid gland | Radiology Reference Article". Radiopaedia.